**Az előterjesztés 1. számú melléklete**

Dorog Város Képviselő-testülete és a Baumit Kft. (továbbiakban: Kiíró) a 2010-es évektől kiírt sikeres pályázat mintája alapján immár 14 éve 2024. évre ismét nyílt és nyilvános pályázatot (továbbiakban: Pályázat) hirdet az alábbi feltételek szerint:

1. A „**Dorog Város Év Homlokzat Felújítási Terve**”díj története, célja

Tizennegyedik éve a Képviselő-testület és a Baumit Kft. közösen pályázatot írt ki a „Év Homlokzat Felújítási Terv” megnevezéssel. A pályázat célja, **Dorog Város utcaképeinek javítása, színes, korszerű építési anyagok felhasználásával, harmonikus, tetszetős épülethomlokzatok megjelenítése. Felújult az évek alatt már több közel 18 homlokzat, így megismerteti a városlakókkal a bíráló bizottság által színvonalasnak ítélt portál homlokzat felújítást, a példamutató és követendő építészeti magatartást.**

**A Kiíró célja, Dorog Város utcaképeinek javítása, színes, korszerű építési anyagok felhasználásával, harmonikus, tetszetős épülethomlokzatok megjelenítése.**

2. Pályázó

**A megmérettetésben az** ingatlan tulajdonos **vehet részt.**

3. A részvétel feltételei

**3.1. Pályázni bármely, Dorog Város teljes közigazgatási határain belüli épület utcával látható homlokzatával lehet.**

**3.2. A pályázatban szereplő épület, utcai homlokzat burkolat minimum 80%-ának, a Baumit Kft. által készített, forgalmazott építőanyagnak kell lennie.**

**3.3. A pályázaton történő részvételhez az 1. számú megfelelően kitöltött jelentkezési lap és a 2. számú megfelelően kitöltött aláírt tulajdonosi nyilatkozat szükséges.**

**3.4. Határidőre való leadás.**

**3.5.** A „**Dorog Város Év Homlokzat felújítási Terve 2024**” **pályázaton olyan belföldi természetes magánszemély(ek) vehet(nek) részt, aki a pályázat feltételeit magára/magukra nézve kötelezően elfogadja(k).**

4. Kizáró okok

Nem lehet pályázó olyan személy, aki tag vagy vezető tisztségviselő azon gazdasági társaságnál, ahol a **Bíráló Bizottság** tagja, illetve ezek hozzátartozója tag vagy vezető tisztségviselő. Nem lehet pályázó az a személy, aki a pályázat kiírásában, előkészítésében, elbírálásában részt vett.

5. A„**Dorog Város Év Homlokzat felújítási Terve 2024**” Bíráló Bizottsága

-dr. Tittmann János, Dorog Város Polgármestere,

-Kékesy Péter, Baumit Kft. alkalmazástechnikai vezetője,

-Dankó Kristóf, Dorog Város Főépítésze,

-Végh Éva, művésznő,

A Kiíró fenntartja a lehetőségét, hogy a **Bíráló Bizottság** összetételét előre nem látható okok miatt megváltoztassa. Erről a döntéséről nem köteles a pályázat résztvevőit külön tájékoztatni.

6.A **„Dorog Város Év Homlokzat felújítási Terve 2024**” pályázat díjai:

-1. díj -A pályaműben szereplő Baumit Kft. által készített, forgalmazott homlokzati **alapozó, alapvakolat, nemesvakolat térítésmentes felajánlása** és az egyéb Baumit Kft. által készített, forgalmazott építőanyag **kedvezményes vásárlási lehetősége** külön megállapodás szerint, a Baumit Kft. felajánlásával,

-**2.000.000 Ft** Dorog Város Önkormányzatának felajánlásával.

6.1. A Kiíró a díjak mellett külön elismeréseket adhat a **Bíráló Bizottság** döntése alapján.

6.2. A díjat a pályázó kapja a 2. számú melléklet figyelembe vétele mellett.

6.3. A díjazásban nem részesült pályázatokat a **Bíráló Bizottság** megőrzi.

7. A Pályázati anyag összeállítása

A pályázaton történő részvétel feltétele az alábbiakban ismertetett pályázati anyag és az alábbi nyilatkozatok benyújtása.

7.1. **A pályázati anyag**

A pályázati anyagot nyomtatott formában és elektronikus adathordozón is benyújtható.

* Helyszínrajz (m=1:500)
* Tervezett alaprajzi részlet az átalakított területről (m=1:100)
* Tervezett, átalakított homlokzat (m=1:100)
* Műszaki leírás, a pontos beépítendő anyagok, színek megnevezésével.
* 1 db színes látványkép
* 1 db fotó az átalakítandó homlokzatról

A/4 dokumentációba lefűzve;

7.2. **Nyilatkozatok**

* Jelentkezési adatlap (1. sz. Melléklet)
* Tulajdonosi nyilatkozat (2. sz. Melléklet)

**Mindez borítékban elhelyezve.**

Az alaki vagy tartalmi feltételeknek meg nem felelő pályázatokat **Bíráló Bizottság** indoklás nélkül elutasíthatja. A pályázati anyagra kérjük ráírni „**Dorog Város Év Homlokzat felújítási Terve 2024**”

8. A Pályázat benyújtása

* A pályázat benyújtható személyesen vagy postai úton, tértivevényesen.
* A pályázati anyagok beadási, illetve postára adási határideje: **2024. április 16.** pályázat beadásának helye: **2510 Dorog, Bécsi út 79-81.**

A beadási illetve postára adási határidő után érkező, hiányos, vagy a kiírásnak meg nem felelő pályázatot a Bíráló Bizottság nem bírálja el.

9. Határidők, dátumok

A pályázat meghirdetése: **2024. február 23.**

A pályaművek beadás: 2024. április 16.

Eredményhirdetés és díjkiosztás: 2024. május 07.

**Nyertes pályaművek teljesítésének határideje:** 2024. október 20.

10. „**Dorog Város Év Homlokzat felújítási Terve 2024**” értékelésének folyamata és eredményhirdetés

#### Az ünnepélyes eredményhirdetés és díjkiosztó ünnepség időpontja: 2024. május 7.

**A** „**Dorog Város Év Homlokzat felújítási Terve 2024**” **pályázat díjazottjainak személye az eredményhirdetés keretében kerül először nyilvánosságra.**

**Az eredményhirdetés pontos időpontjáról és helyszínéről bővebb információ a** [www.dorog.hu](http://www.dorog.hu/) **weboldalon lesz elérhető.**

11. A pályázati díjak átvétele

**Amennyiben egy pályázati anyagban több jogosult is szerepel, a jelen kiírás 1 sz. melléklete szerinti Jelentkezési adatlapon** pályázóként megadott természetes személy lesz jogosult a pályázati díj átvételére. A jogosultak a pályázati díjjal kapcsolatos viszonyaikat maguk kötelesek rendezni.

Az eredményhirdetést követően a díjak átvételének módjáról a kiíró a pályázat nyerteseit az általuk a benyújtandó jelentkezési adatlapon (1. sz. melléklet) megadott címen írásban értesíti. Amennyiben a pályázat nyertese az általa megadott címen nem értesíthető, és a pályázati díjat az értesítés első megkísérlésétől számított 1 hónapon belül nem veszi át, elveszti a díjra való jogosultságát. A kitűzött díjjal ebben az esetben a Kiíró belátása szerint rendelkezik.

12. Szerzői jogi vonatkozásokkal kapcsolatos rendelkezések

A Kiíró annak érdekében, hogy a pályázati anyagokat a deklarált célokra korlátozás mentesen felhasználhassa, a jelen kiírás mellékleteinek mind tartalmi, mind formai szempontból történő megfelelő kitöltését és aláírását a pályázaton való részvétel feltételévé teszi.

A pályázók a pályázaton való részvételükkel nyilatkoznak, hogy a jelen kiírás szerinti felhasználás harmadik személy jogát nem érinti, különösen nem sérti. Ezzel kapcsolatban minden jogkövetkezményt a pályázók viselnek.

***A pályázáshoz sok sikert kíván a*** „**Dorog Város Év Homlokzat felújítási Terve**” ***Bíráló Bizottsága!***